b'\n_START_ARTICLE_\n\xc5\xbdiva Beltram\n_START_SECTION_\n\xc5\xbdivljenje in delo\n_START_PARAGRAPH_\nPred 2. svetovno vojno je \xc5\xa1tudirala na beograjski medicinski fakulteti. Leta 1942 se je na Primorskem pridru\xc5\xbeila narodnoosvobodilni borbi, bila ujeta in zaprta v fa\xc5\xa1isti\xc4\x8dnih zaporih (1942-1943). Po kapitulaciji Italije se je ponovno priklju\xc4\x8dila partizanom, bila partizanska u\xc4\x8diteljica v Biljah, potem aktivistka Osvobodilne fronte in Komunisti\xc4\x8dne partije Slovenije na Gori\xc5\xa1kem in Primorskem. Po osvoboditvi je vse do 1955 delala na podro\xc4\x8dju ljudske prosvete, osnovnega in srednjega \xc5\xa1olstva, bila nato 10 let direktorica Centralnega zavoda za napredek gospodinjstva v Ljubljani ter opravljala \xc5\xa1tevilne dru\xc5\xbebenopoliti\xc4\x8dne funkcije, zlasti v okviru Socialisti\xc4\x8dne zveze delovnega ljudstva Slovenije. Pomemben je bil njen prispevek k ustvarjanju temeljnih pogojev za na\xc4\x8drtovanje dru\xc5\xbeine, o \xc4\x8demer je napisala tudi ve\xc4\x8d del'